CELEX: 62016CN0146
Language: sk
Date: 2016-03-14 00:00:00
Title: Vec C-146/16: Návrh na začatie prejudiciálneho konania, ktorý podal Bundesgerichtshof (Nemecko) 14. marca 2016 – Verband Sozialer Wettbewerb e.V./DHL Paket GmbH

4.7.2016   
            
            
               SK
            
            
               Úradný vestník Európskej únie
            
            
               C 243/15
            
         Návrh na začatie prejudiciálneho konania, ktorý podal Bundesgerichtshof (Nemecko) 14. marca 2016 – Verband Sozialer Wettbewerb e.V./DHL Paket GmbH
   (Vec C-146/16)
   (2016/C 243/16)
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Bundesgerichtshof
   
      Účastníci konania pred vnútroštátnym súdom
   
   
      Žalobkyňa: Verband Sozialer Wettbewerb e.V.
   
      Žalovaná: DHL Paket GmbH
   
      Prejudiciálne otázky
   
   
               1.
            
            
               Musia byť informácie o adrese a totožnosti obchodníka v zmysle článku 7 ods. 4 písm. b) smernice 2005/29/ES (1) uvedené už v reklamnej inzercii na konkrétne výrobky v tlačenom médiu, aj keď spotrebitelia môžu propagované výrobky kúpiť výlučne prostredníctvom internetovej stránky inzerujúceho podniku uvedenej v inzeráte a informácie vyžadované článkom 7 ods. 4 smernice možno získať jednoduchým spôsobom na tejto internetovej stránke alebo jej prostredníctvom?
            
         
               2.
            
            
               Záleží pri odpovedi na prvú prejudiciálnu otázku na tom, či podnik inzerujúci v tlačenom médiu propaguje predaj vlastných výrobkov a ohľadom informácií požadovaných článkom 7 ods. 4 smernice 2005/29/ES odkazuje priamo na svoju internetovú stránku, alebo či sa reklama týka výrobkov, ktoré predávajú iné podniky na internetovej platforme inzerujúceho podniku, a spotrebitelia môžu získať informácie podľa článku 7 ods. 4 smernice až po jednom alebo viacerých krokoch (klikoch) prelinkovaním na internetové stránky týchto iných podnikov, dostupným na internetovej stránke prevádzkovateľa platformy, ktorá je ako jediná uvedená v reklame?
            
         
      (1)  Smernica Európskeho parlamentu a Rady 2005/29/ES z 11. mája 2005 o nekalých obchodných praktikách podnikateľov voči spotrebiteľom na vnútornom trhu, a ktorou sa mení a dopĺňa smernica Rady 84/450/EHS, smernice Európskeho parlamentu a Rady 97/7/ES, 98/27/ES a 2002/65/ES a nariadenie Európskeho parlamentu a Rady (ES) č. 2006/2004 (Ú. v. EÚ L 149, 11.6.2005, s. 22).